1.pielikums pie atklāta konkursa

Nr. RD IKSD 2021/3 nolikuma 1.pielikuma “Tehniskā specifikācija”

**Novērtējums par ietekmi uz datu aizsardzību**

**(Pirmsskolas elektroniskais žurnāls)**

**Struktūrvienības/iestādes[[1]](#footnote-2) nosaukums: Rīgas domes Izglītības, kultūras un sporta departaments**

|  |  |  |
| --- | --- | --- |
| **Jautājumi** | **Atbildes** | **Datu aizsardzības speciālista viedoklis** |
| **I. Vispārīgie jautājumi** | | |
| 1. **Projekta (jeb plānotās personas datu apstrādes) (turpmāk – Projekts) nosaukums.** | Pirmsskolas elektroniskais žurnāls. | *Šo kolonu aizpilda Datu aizsardzības un informācijas tehnoloģiju drošības centra darbinieki.* |
| 1. **Īss paredzētās datu apstrādes apraksts. Sniedziet informāciju par visu personas datu apstrādes ciklu (no datu ievākšanas/saņemšanas līdz datu iznīcināšanai, sadalot tos par apstrādes posmiem un norādiet konkrētas apstrādes darbības[[2]](#footnote-3)), iespējams, izmantojot procesa datu plūsmu diagrammas (t.i. no kurienes/kura tiks vākti dati, ar ko tas tiks darīts, kur tiks glabāti dati, kam tiks nodoti dati, pievienojot novērtējuma pielikumā), un detalizēti aprakstot plānoto datu apstrādi.**   Ja paredzētas izmaiņas esošajā sistēmā, norādiet galvenās izmaiņas, kas tiek iniciētas.  **Sniedziet informāciju, ko vēlaties sasniegt ar Projektu (informācijas sistēmu, programmu) jeb plānoto apstrādi.** | Datus prioritāri paredzēts saņemt no Valsts Izglītības informācijas sistēmas (VIIS), kurus papildinātu ar manuāli uzturētiem papildus datiem un ikdienas ierakstiem.  Sistēmā tiks uzkrāti ikdienas dati par PII apmeklējumu, sekmēm, saziņu ar vecākiem.  Dati būs pieejami PII grupas pasniedzējam, PII vadītājam (attiecībā uz PII pasniedzējiem), personām, kurām paredzētas tiesības veikt pārbaudes, audzēkņu vecākiem. Datu nodošana trešajām personām nav paredzēta. Dati pēc apstrādes beigām tiks saglabāti 5 (piecus) gadus, kā to nosaka RD lietvedības noteikumi |  |
| 1. **Norādiet personas datu apstrādes nolūku Projektā.** Norādiet detalizētu apstrādes nolūka (-u) aprakstu: paskaidrojiet procesu/projektu soli pa solim, vajadzības gadījumā nošķirot nolūkus. | Nodrošināt vienotu elektronisku vidi Rīgas domes Izglītības, kultūras un sporta departamenta padotībā esošo pirmsskolas izglītības iestāžu izglītības procesa informācijas ievadei, uzkrāšanai un apstrādei. |  |
| 1. **Vai Projektā norādītais personas datu apstrādes nolūks ir reģistrēts pašvaldības Personas datu apstrādes darbības reģistrā vai arī tas ir saistīts ar kādu no nolūkiem, kas ir reģistrēts pašvaldības Personas datu apstrādes darbības reģistrā? Ja jā, norādiet reģistrēto Nolūku.** | Nē un nevar būt, jo nav līdz galam skaidrs iespējamais projekta realizācijas veids, kā arī izstrādes gaitā iespējamas izmaiņas un papildinājumi. |  |
| 1. **Kādas pašvaldības struktūrvienības/iestādes ir iesaistītas projektā? Lūdzu, norādiet tās. Vai tiks iesaistītas citas institūcijas ārpus pašvaldības? Lūdzu norādīt tās. Vai ir iegūts viņu viedoklis par plānoto apstrādi? Ja ir, tad kāds ir to viedoklis.** | RD IKSD padotības pirmsskolas izglītības iestādes. |  |
| 1. **Kādu datu subjektu kategoriju personas datus plānots apstrādāt Projekta ietvaros?** | Bērns (izglītojamais), Vecāks, Pedagoģiskais personāls. |  |
| 1. **Vai apstrādei pakļauto datu subjektu skaitā varētu būt īpaši aizsargājamas datu subjektu kategorijas** (piem., bērni, seniori, darbinieki, pacienti)**?**   **Ja jā, vai viņi tiek informēti par viņu datu apstrādi viegli saprotamā un pārredzamā veidā?** | Jā. Tiks apstrādāti bērnu dati, bet informēti bērnu vecāki, jo bērni nav pilngadīgi un nevar lemt par savu datu apstrādi. |  |
| 1. **Kādi personas dati tiks apstrādāti Projekta ietvaros (uzskaitiet datu veidus/kategorijas)?**   Informējam, ka šim uzskaitījumam ir jāsakrīt ar tiesību aktos un dokumentos (ja tādi ir) uzskaitītajām datu kategorijām. Katrai datu kategorijai (veidam) ir jābūt vajadzīgai datu apstrādes nolūka sasniegšanai. | **Izglītojamais**:   * Vārds * Uzvārds * Personas kods vai identifikācijas Nr. * Deklarētas dzīvesvietas adrese * Faktiskās dzīvesvietas adrese * Izglītības programmas nosaukums un kods * Izglītojamā uzņemšana (datums) * Izglītojamā atskaitīšana (datums) * Grupas nosaukums * Pazīme par speciālas diētas nepieciešamību * Personu saraksts, kurām ir tiesības saņemt bērnu no PII   **Pedagogs**:   * vārds (vārdi); * uzvārds; * personas kods vai izglītības iestādes piešķirtais personas identifikācijas numurs, kas nesakrīt ar personas kodu (ja personai Latvijā nav piešķirts personas kods); * mobilā tālruņa numurs un elektroniskā pasta adrese; * Audzināmā grupa vai papildgrupa   **Vecāks**:   * Vārds; * Uzvārds; * Personas kods vai identifikācijas Nr. (neobligāts); * Mobilā tālruņa numurs; * E-pasta adresePiezīmes (teksta lauks, kurā PII darbiniekiem iespējams izdarīt atzīmes par saziņu ar vecākiem utt.) |  |
| 1. **Vai apstrādāti tiks Īpašu kategoriju personas dati (piem., veselības dati, biometriskie dati, etniskā piederība) vai dati par sodāmībām?**   **Ja jā, norādiet:**   * + **to veidus/kategorijas;**   + **Vai to apstrāde ir nodalīta no pārējo personas datu apstrādes? (ja jā, raksturojiet procedūru, kas tiek nodrošināta, ja nē, norādiet iemeslus)**   + **Vai to apstrādei ir noteikts lielāks (augstāks) datu aizsardzības līmenis? (ja jā, raksturojiet aizsardzības līmeni).** | Nē. |  |
| 1. **Vai datus ievāks no citas pašvaldības struktūrvienības vai iestādes/juridiskas personas? Ja jā, norādiet, struktūrvienības/iestādes/juridiskas personas un datu veidus, kādus saņems no tām.** | Nē. |  |
| 1. **Vai datus ievāks (iegūs) no RDVIS vai citas pašvaldības sistēmas?** Ja jā, norādiet ko tieši no kuras sistēmas/lietojumprogrammas un kādi personas dati. Vienlaicīgi norādiet, kurš ir attiecīgās sistēmas/lietojumprogrammas informācijas resursu turētājs. | Iespējams, ka dati no VIIS pastarpināti tiks iegūti no VIIS pārlūka. Formāli informācijas resursu turētājs ir RD IKSD. |  |
| 1. **Vai datus ievāks (iegūs) no citām pašvaldībām, valsts institūcijām, juridiskām personām? Ja jā, norādiet no kādām un kādus personas datus saņems.** | Personas dati daļēji tiks iegūti no Valsts izglītības informācijas sistēmas (VIIS). |  |
| 1. **Vai šajā Projektā apstrādātie personas dati tiks atkārtoti izmantoti citos procesos?** | Nē. |  |
| 1. **Vai datus iegūs no paša datu subjekta? Ja, jā kādus datus.** | Jā. Kontakttālrunis, e-pasts. |  |
| 1. **Kurš būs atbildīgs par personas datu apstrādi Projektā jeb, kas būs informācijas resursu turētājs[[3]](#footnote-4) plānotajai personas datu apstrādei?** Norādiet amatu un dokumentu, kas nosaka, ka attiecīgā persona ir informācijas resursu turētājs. | Šāds acīmredzot ir jānozīmē..... |  |
| 1. **Kurš būs atbildīgs par tehniskajiem resursiem, kas tiks iesaistīti, atbildīgā persona jeb IKT resursu turētājs[[4]](#footnote-5).** Norādiet amatu un dokumentu, kas nosaka, ka attiecīgā persona ir IKT resursu turētājs. | Personas datu apstrādātājs un atbildīgais par tehniskajiem resursiem būs ārpakalpojuma sniedzējs |  |
| 1. **Kam tiks izpausti dati? Kas saņems personas datus?** Norādiet tieši kurus personas datus katrs datu saņēmējs[[5]](#footnote-6) iegūs. Jautājums attiecas gan uz iekšējiem, gan ārējiem datu saņēmējiem, kam tiks izpausti dati. | Audzināmo vecāki – piekļuve uzkrātajiem datiem par bērnu.  Pedagogi – piekļuve datiem par audzināmās grupas bērniem  PII vadītājs – dati par pasniedzēju noslodzi |  |
| 1. **Kur plānots glabāt apstrādājamos datus?** | Paredzēts, ka dati glabāsies pakalpojuma nodrošinātāja serverī. |  |
| **II. Apstrādes darbību nepieciešamības un samērīguma attiecībā uz nolūkiem novērtējums** | | |
| 1. **Vai esat identificējuši visus sava procesa nolūkus?** | Jā. |  |
| 1. **Vai personas datu apstrādes nolūks Projektā ir saderīgs ar sākotnējo personas datu apstrādes nolūku?** | Jā. |  |
| 1. **Kā nodrošināsiet, ka dati tiks izmantoti tikai noteiktajam nolūkam?** | Sistēmai jānodrošina datu izmantošanas auditācija, atbilstoši iepirkuma specifikācijai. |  |
| 1. **Vai datu apstrādes nolūks ir konkrēts, skaidrs un leģitīms?** Paskaidrojiet jeb pamatojiet, kāpēc uzskatiet, ka apstrādes nolūks ir konkrēts, skaidrs un leģitīms. | Jā. |  |
| 1. **Vai iegūtie personas dati būs adekvāti, atbilstīgi un ietvers tikai to, kas nepieciešams to apstrādes nolūkos, kam tie ir tikuši apstrādāti (“datu minimizēšana”)**?   **Aprakstiet kāpēc katrs personas datu veids/kategorija ir nepieciešama Jūsu apstrādes nolūka sasniegšanai, t.i., norādiet katram datu veidam/kategorijai, kā tas palīdzēs sasniegt Projekta (procesa) nolūkus.** Piemēram, klienta vārds, uzvārds – personas identifikācijai. | * Vārds, Uzvārds Personas kods vai identifikācijas Nr.- identifikācijai * Deklarētas dzīvesvietas adrese, Faktiskās dzīvesvietas adrese- saziņai ar vēstules palīdzību; * Izglītības programmas nosaukums un kods, Izglītojamā uzņemšana (datums), Izglītojamā atskaitīšana (datums), Grupas nosaukums - klasificēšanai, grupēšanai. * Pazīme par speciālas diētas nepieciešamību - ēdināšanas pareizai nodrošināšanai; * Personu saraksts, kurām ir tiesības saņemt bērnu no PII- bērna drošība. |  |
| 1. **Vai ir citi veidi kā sasniegt tos pašus Projekta (procesa) nolūkus? Pamatojiet atbildi.** | Kompleksi nav iespējams. Atsevišķas funkcijas ir iespējams veikt ar esošajiem līdzekļiem. |  |
| 1. **Vai personas datus plānots publiskot vai izpaust trešajām personām[[6]](#footnote-7) (piem., sadarbības partneriem, citām valsts un pašvaldības (ne Rīgas pilsētas pašvaldības), iestādēm/kapitālsabiedrībām)? Norādiet konkrēti kam, ja tiek plānots.** | Nē. |  |
| 1. **Vai nolūku varētu sasniegt, apstrādājot anonīmu informāciju[[7]](#footnote-8)? Pamatojiet atbildi. Ja atbilde ir “Jā”, vai ir iespējams nodrošināt, ka persona nav identificējama? Kā tas tiktu nodrošināts?** | Nē. Žurnāla būtība ir faktu reģistrs par konkrētu personu. Saziņa var notikt ar tikai ar identificējamu personu. |  |
| 1. **Ja apstrādās Īpašu kategoriju personas datus[[8]](#footnote-9) vai datus par sodāmību un pārkāpumiem, vai nolūkus varētu sasniegt neapstrādājot Īpašu kategoriju personas datus vai datus par sodāmību un pārkāpumiem?** | Jā. Šī informācija ir pieejama arī VIIS, kurai ir ierobežota pieeja (jebkurš pedagogs nav VIIS lietotājs). |  |
| 1. **Ja nolūku nevar sasniegt bez Īpašu kategoriju personas datu vai datu par sodāmību un pārkāpumiem apstrādes, aprakstiet kā izpaudīsies trūkumi nolūku sasniegšanā, ja Īpašu kategoriju personas dati vai dati par sodāmību un pārkāpumiem netiks apstrādāti?** | Bērnu aizsardzības likums pieprasa nodrošināt atbilstību prasībām, par kurām citādi nav iespējams pārliecināties regulāri.  Formāli to var darīt arī izmantojot datu devēju- VIIS, bet VIIS ir ierobežotas pieejamības avots- visiem lietotājiem nav piekļuves tiesības, kas var aizkavēt informācijas saņemšanu. |  |
| 1. **Vai lai sasniegtu nolūku, ir nepieciešams apstrādāt visus datus? Pamatojiet atbildi.**   **Ja visi dati nav nepieciešami, tad norādiet tos datu veidus bez kuru apstrādes varētu iztikt? Pamatojiet atbildi.** | Jā, nepieciešams apstrādāt visus datus, jo to paredz normatīvie akti. |  |
| 1. **Vai būs iespējams Projekta ietvaros mainīt (t.i., palielināt, samazināt) apstrādei pakļauto datu apjomu? Pamatojiet atbildi.** | Jā, būs iespējams Projekta ietvaros mainīt (t.i. palielināt, samazināt) apstrādei pakļauto datu apjomu, ja to paredzēs normatīvie akti. |  |
| 1. **Cik ilgi uzglabās apstrādātos personas datus, lai sasniegtu nolūku?[[9]](#footnote-10)**   **Norādiet katram datu veidam/kategorijai (vai to grupai) glabāšanas termiņu, nolūku un termiņa pamatojuma skaidrojumu[[10]](#footnote-11).**  Pamatojiet kāpēc datu glabāšanas termiņi ir pamatoti ar normatīvo aktu prasībām un/vai apstrādes nepieciešamību, ja ir. | Datu arhivēšana paredzēta pēc pirmskolas pabeigšanas.  Arhivēto datu saglabāšana paredzēta 5 (piecus) gadus pēc apstrādes beigām saskaņā ar Rīgas domes 16.02.2016. saistošajiem noteikumiem Nr.191 39.p. |  |
| 1. **Vai personas datus arhivēs? Pozitīvas atbildes gadījumā, norādiet, cik ilgi glabās arhivētos datus? Pamatojiet termiņu. Norādiet, kas glabās arhivētos datus.** | Arhivēto datu saglabāšana paredzēta 5 (piecus) gadus pēc apstrādes beigām saskaņā ar Rīgas domes 16.02.2016. saistošajiem noteikumiem Nr.191 39.p.  Arhivētie dati tiks saglabāti pakalpojuma sniedzēja tehniskajos resursos |  |
| 1. **Kā tiks nodrošināta datu neatgriezeniska dzēšana pēc glabāšanas termiņa beigām? Kas un kā to nodrošinās?** Norādiet informāciju atsevišķi uz elektroniskā formā esošiem datiem un papīra formā esošiem datiem. Ja elektroniskā veidā dati glabāsies vairākās vietās, tad norādiet iepriekš minēto informāciju atsevišķi attiecībā uz katru glabāšanas vietu. | Prasība iekļauta iepirkuma dokumentācijā, tas ir pakalpojuma sniedzēja līgumisks pienākums. |  |
| 1. **Kādu labumu no šādas datu apstrādes varētu iegūt datu subjekts[[11]](#footnote-12) jeb fiziskās personas, kuru dati tiks apstrādāti?** | Savlaicīga informācijas ieguve par bērnu un svarīgas informācijas nekavēta saņemšana par notikumiem izglītības iestādē. |  |
| 1. **Kādu labumu no šādas datu apstrādes varētu iegūt pašvaldība vai sabiedrība kopumā?** | Vienota un centralizēta datu bāze ar iespēju ātri komunicēt ar vecākiem, |  |
| 1. **Cik liels datu subjektu skaits tiks pakļauts datu apstrādei?** | Pirmskolu audzēkņi (aptuveni 25500), vecāki (aptuveni 25500), pedagogi (aptuveni 1400), PII vadītāji - 166. |  |
| 1. **Vai datu subjektam var iestāties kādas negatīvas sekas šādas apstrādes rezultātā? Ja Jā, norādiet kādas. Piemēram, diskriminācija, jebkura tiesiska darbība, kas cilvēkiem liek vilcināties izmantot likumīgas tiesības (vārda brīvība vai kā citādi), baidoties no tiesiskām sekām.** | Nē. |  |
| 1. **Vai datu subjekti varētu paredzēt, ka Projektā paredzētā apstrāde notiks, pat ja viņi nelasītu informāciju, kura viņiem tiks sniegta?** | Jā |  |
| 1. **Ja dati tiks saglabāti arī statistikas vajadzībām, vai šim nolūkam tiks izmantoti anonimizēti dati, kā arī kā tiks nodrošināts, ka datu subjekti netiks atkārtoti identificēti?** | Dati statistikas vajadzībām tiks saglabāti agregētā veidā |  |
| **III. Tiesisko pamatu izvērtējums** | | |
| 1. **Vai personas datu apstrādes nepieciešamību (jeb pienākumu apstrādāt datus) nosaka ārējie normatīvie akti? Ja atbilde ir “Jā”, tad norādiet, kādi normatīvie akti (minot arī konkrētus pantus un punktus, kas paredz pienākumu apstrādāt personas datus).** | * Ministru kabineta 18.10.2005. noteikumu Nr.779 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju” 2.punkts * Ministru kabineta 25.06.2019. noteikumu Nr.276 “Valsts izglītības informācijas sistēmas noteikumi” 11. un 15.punkts * Ministru kabineta 13.11.2018. noteikumu Nr.690 “Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība, un to glabāšanas termiņiem” 5. un 6.1.punktu * Valsts pārvaldes iekārtas likuma 10.pants * Fizisko personu elektroniskās identifikācijas likuma 3.pants |  |
| 1. **Vai plānotā personas datu apstrāde ir nepieciešama līguma, kura līgumslēdzējpuse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanai?** |  |  |
| 1. **Vai personas datu apstrāde ir nepieciešama, lai aizsargātu datu subjekta vai citas fiziskas personas vitālas intereses? Pozitīvas atbildes gadījumā norādiet vitālās intereses.** | Jā. Informācija par personām, kurām aizliegts tuvoties bērnam nodrošina pret iespēju, ka bērns nonāk personas, kurai ir liegums, atkarībā. |  |
| 1. **Vai personas datu apstrāde ir nepieciešama, lai izpildītu uzdevumu, ko veic sabiedrības interesēs vai īstenojot pārzinim (Rīgas valstspilsētas pašvaldības struktūrvienībai likumīgi piešķirtās oficiālās pilnvaras? Pozitīvas atbildes gadījumā, norādiet, kādas pilnvaras/pienākumus/uzdevumus?** | Apstrāde izriet no Izglītības likuma 17.panta trešās daļas 23.punkta un Ministru kabineta 2021.gada 10.augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.7.1.punkta |  |
| 1. **Ja personas datu apstrādes tiesiskais pamats ir datu subjektu piekrišana, norādiet kādā veidā (elektroniski, rakstiski, mutiski) tiek iegūta datu subjektu piekrišana.** | Elektroniski un rakstiski. |  |
| 1. **Ja plānots apstrādāt īpašas kategorijas personas datus, lūdzu norādiet tiesisko pamatu no Vispārīgās datu aizsardzības regulas 9.panta un 6.panta.** | 6.panta pirmās daļas c) punkts |  |
| 1. **Vai datu apstrādi var organizēt pirms tās uzsākšanas, saņemot datu subjekta brīvu un aktīvu piekrišanu[[12]](#footnote-13)? Aprakstiet kā šāda piekrišanas iegūšana varētu tikt organizēta?** | Nav nepieciešama piekrišana, jo sistēmas darbošanās pamats ir ārējos normatīvos dokumentos noteiktās funkcijas un pienākumi. |  |
| 1. **Kādi būs trūkumi, ja datu subjektam ļautu brīvi izvēlēties vai pakļauties datu apstrādei vai nē?** | Nav realizējamas normatīvajos aktos noteiktās prasības. |  |
| 1. **Vai datu apstrādi var organizēt tādējādi, ka uzsāk to automātiski, bet dod iespēju datu subjektam atteikties no turpmākas datu apstrādes šim nolūkam?** | Nē. Datu apstrāde ir saistīta ar pašvaldības un iestādes funkciju veikšanu, tai skaitā apziņošanu un obligātās dokumentācijas nepieciešamību, kā to nosaka ārējie noteikumi. |  |
| 1. **Ja tas būtu iespējams, tad kādā veidā varētu tikt organizēta atteikšanās iespēja?** | Nav. Datu apstrāde ir saistīta ar pašvaldības un iestādes funkciju veikšanu, tai skaitā apziņošanu un obligātās dokumentācijas nepieciešamību, kā to nosaka ārējie noteikumi. |  |
| 1. **Ja datu apstrādes tiesiskais pamats ir pārziņa vai trešās personas leģitīmās intereses, vai ir veikts un dokumentēts interešu līdzsvarošanas tests jeb līdzsvarošanas pārbaude[[13]](#footnote-14)?**   Atcerieties, ka šo tiesisko pamatu (pārziņa leģitīmās intereses) nevar izmantot pašvaldība, pildot savus uzdevumus vai funkcijas.  Sīkāka informācija par iepriekš minēto testu jeb pārbaudi pieejama Rīgas domes Datu aizsardzības un IT drošības centrā. | Nav. |  |
| 1. **Cik bieži tiks pārbaudīts/pārskatīts apstrādājamo personas datu apjoms un tā atbilstība personas datu apstrādes nolūkam?**   **Vai ir izveidota jeb noteikta kārtība šādai regulārai pārskatīšanai? Ja ir noteikta kārtība, lūdzu norādiet kārtības nosaukumu, datumu un numuru.** | Nepieciešamības gadījumā sistēma varētu tikt papildināta ar jauniem datiem nākotnē gadījumā, ja mainās tiesiskais regulējums vai sistēma tiek papildināta ar jaunu apstrādes nolūku. Šobrīd priekšizpētes laikā ir identificēts minimālais nepieciešamais datu apjoms, lai sasniegtu datu apstrādes mērķi, to pārskatīt objektīvi nav nepieciešams. |  |
| **IV. Datu subjekta tiesību nodrošināšana** | | |
| 1. **Vai datus ievāks no datu subjekta un/vai trešās personas? Norādiet tieši no kā.** | Datus ievāks no VIIS un no datu subjektu aizbildņiem |  |
| 1. **Kā/kādā veidā** (rakstiski, elektroniski, standartizētu ikonu veidā vai mutiski) **datu subjektus informēs par viņu personas datu apstrādi pirms datu iegūšanas?**   Ja datu subjektus neinformēs, sniedziet atbildi, kāpēc netiks datu subjekts informēti (Vispārīgās datu aizsardzības regulas 12., 13. un 14.pants).  **Kādā gadījumā un kad datu subjekts tiek/tiks informēts par datu apstrādi konkrētam nolūkam?** | Regulas 14.panta piektās daļas a) punkts – informācija jau ir datu subjekta rīcībā. |  |
| 1. **Kāda satura informācija tiek/tiks sniegta datu subjektiem? Norādiet vai arī pievienojiet pielikumā, kāda informācija tiks sniegta datu subjektam par viņa personas datu apstrādi.** |  |  |
| 1. **Kā pārliecināsieties, vai sniegtā informācija patiešām nonāk pie attiecīgajām personām?** | Iesniegums par uzņemšanu pirmskolā ir pamats pakalpojuma sniegšanai |  |
| 1. **Vai sniegtā informācija ir/būs pilnīga un viegli saprotama?** |  |  |
| 1. **Vai šim nolūkam apstrādātie dati ir pietiekami kvalitatīvi?** | Jābūt. |  |
| 1. **Kādas varētu būt sekas datu subjektiem, ja šajā procesā tiktu apstrādāta neprecīzi dati?** | Netiks saņemta savlaicīga informācija. |  |
| 1. **Kā pārliecināsieties, ka iegūtie dati ir precīzi?** | Nav pamata neuzticēties valsts reģistra datiem. Manuāli pievadītie dati netiek papildus pārbaudīti. Kļūdas ir iespējamas un ir labojamas. |  |
| 1. **Kā pārliecināsieties, ka no trešajām pusēm iegūtie dati ir precīzi?** | Vienīgais ārējais datu avots paredzēts valsts reģistrs (VIIS), kuram nav pamata neuzticēties. |  |
| 1. **Vai tiks izmantoti rīki/resursi, ka ļauj atjaunināt/labot datus, ja nepieciešams? Ja jā, norādiet kādi.** | Jā/Nē. Datu sinhronizācija pēc nepieciešamības un/vai automātiski reizi dienā/Manuāli. Atkarībā no pieejamajiem datu apmaiņas rīkiem. |  |
| 1. **Vai neprecīzi dati varētu radīt zaudējumus datu subjektam un/vai pašvaldībai? Norādiet konkrēti kādus zaudējumus var radīt.** | Datu subjekts var nesaņemt savlaicīgu steidzamu informāciju, ja nav norādīts korekts sakaru kanāls (tālrunis, e-pasts). |  |
| 1. **Vai un kā tiks nodrošinātas datu subjekta piekļuves tiesības saviem datiem (tiesības saņemt informāciju par saviem datiem un datu kopijas) saistībā ar plānoto konkrēto nolūku jeb Projektu? (Vispārīgās datu aizsardzības regulas 15. pants)** | Pēc datu subjekta pieprasījuma |  |
| 1. **Vai un kā tiks nodrošinātas datu subjekta tiesības labot un dzēst datus? (Vispārīgās datu aizsardzības regulas 16., 17. un 19. pants)** | Daļa datus ir labojama valsts reģistrā (ārpus šīs sistēmas), pārējos vajadzības gadījumā varēs labot iestādes operators pēc pieprasījuma vai neprecizitātes konstatēšanas. |  |
| 1. **Vai un kā tiks nodrošinātas datu subjekta tiesības iebilst un ierobežot apstrādi? (Vispārīgās datu aizsardzības regulas 18., 19. un 21. pants)** | 18.pants – atbilstoši individuālam datu subjekta pieprasījumam.  19.pants – nav piemērojams, dati netiks nodoti trešajām personām  21.pants – nav piemērojams, dati netiek apstrādāti saskaņā ar Regulas 6.panta 1.punkta e) un f) apakšpunktiem. |  |
| 1. **Vai datu subjektam būs pienākums par sevi sniegt datus un kādas var būt sekas tam, ja dati netiks sniegti? (Vispārīgās datu aizsardzības regulas 13.panta 2.punkta e) apakšpunkts, 14.panta 2.punkta e) apakšpunkts).** | Jā. Bez datiem nav iespējams pakalpojums. |  |
| 1. **Vai datu subjektam būs tiesības uz datu pārnesamību? (Vispārīgās datu aizsardzības regulas 20.pants)**[[14]](#footnote-15) **Ja “Jā”, norādiet kā tās tiks nodrošinātas.** | Jā. Sekmju izraksts ir izgūstams kā strukturēts dokuments. |  |
| 1. **Vai pirms datu apstrādes uzsākšanas ir notikusi vai tiek plānota apspriešanās ar Datu valsts inspekciju?** |  |  |
| 1. **Vai personas datus izmantos profilēšanai[[15]](#footnote-16)?** | Jā. |  |
| 1. **Vai attiecībā uz datu subjektu tiks pieņemti individuāli adresēti lēmumi, balstoties uz šo apstrādi? Kā izpaudīsies iespējamās tiesiskās sekas datu subjektam?** | Nē |  |
| 1. **Vai datu subjekts tiks pakļauts pilnībā automatizētai datu apstrādei? Paskaidrojiet detalizēti. Norādiet, kāda būs šī apstrādes loģika.** | Nē. Šī ir paredzēta kā datu un faktu krātuve, kā arī saziņas rīks. |  |
| **V. Apstrādātāju piesaiste** | | |
| 1. **Vai datu apstrādi uzticēs trešajai personai/apstrādātājam[[16]](#footnote-17) (turpmāk – “Pakalpojumu sniedzējs”)?**   Ja Pakalpojumu sniedzēji būs vairāki, norādiet zemāk minēto informāciju par katru no tiem. | Jā. |  |
| 1. **Norādiet Pakalpojuma sniedzēja rekvizītus (nosaukums, reģistrācijas numurs, reģistrācijas valsts, adrese, tālruņa numurs, elektroniskā pasta adrese).** | Iepirkums vēl nav izsludināts. |  |
| 1. **Kāda ir Pakalpojuma sniedzēja loma/iesaiste nolūka sasniegšanā?** | Informācija jānorāda apstrādātājam pēc līguma noslēgšanas. |  |
| 1. **Vai pakalpojumu sniedzējs piesaistīs sniedzot Jums pakalpojumu vēl arī citus pakalpojumu sniedzējus? Ja jā, norādiet kādus, un kādiem nolūkiem tie tiks piesaistīti.** | Informācija jānorāda apstrādātājam pēc līguma noslēgšanas. |  |
| 1. **Kādiem datu veidiem/kategorijām Pakalpojuma sniedzējs varēs piekļūt?** | Izglītojamais, vecāks, pedagogs. |  |
| 1. **Kādas darbības Pakalpojuma sniedzējs ar datiem varēs veikt? (uzglabāt, pārveidot, pārsūtīt utt.)** | Tiks precizēts, slēdzot datu apstrādes operatora līgumu. Izriet no sistēmas funkcijām. |  |
| 1. **Kurā valstī Pakalpojuma sniedzējs apstrādās datus (t.sk. uzglabās)?** | Informācija jānorāda apstrādātājam pēc līguma noslēgšanas. Prasība- Latvija vai ES. |  |
| 1. **Vai ir iespējams norādīt Pakalpojumu sniedzējam cik ilgi dati būtu jāuzglabā?** | Tiks norādīts programmas prasību specifikācijā. |  |
| 1. **Vai līgumā ar Pakalpojumu sniedzēju** **ir ietvertas vai tiek plānots ietvert pienākumu Pakalpojuma sniedzējam pēc līguma termiņa beigām dzēst viņa rīcībā nonākušos datus, izņemot gadījumu, ja atkārtoti tiek slēgts līgumu ar to pašu ārpakalpojuma sniedzēju par to pašu līguma priekšmetu?** | Jā |  |
| 1. **Vai Pakalpojuma sniedzējs ir apliecinājis (sniedzis garantijas) atbilstību Vispārīgajai datu aizsardzības regulai?**   Norādiet, kā tas ir noticis vai vēl notiks. | Vēl nav atrasts pakalpojuma sniedzējs. |  |
| 1. **Vai Pakalpojuma sniedzējs ir definējis savas atbildības ierobežojumus? Kādus?** | Informācija jānorāda apstrādātājam pēc līguma noslēgšanas. |  |
| 1. **Vai pakalpojuma līgumā var ietvert nepieciešamos līguma grozījumus, lai kontrolētu datu apstrādi pie Pakalpojuma sniedzēja?** | Informācija jānorāda apstrādātājam pēc līguma noslēgšanas. |  |
| 1. **Vai Pakalpojuma sniedzējs ir pievienojies, kādiem rīcības kodeksiem, sertifikācijas mehānismiem vai standartiem (piem., ISO) saistībā ar datu aizsardzības aspektiem. Lūdzu, norādiet tos.** | Informācija jānorāda apstrādātājam pēc līguma noslēgšanas. |  |
| 1. **Ja datus pārsūtīs, izmantojot elektroniskos sakaru kanālus, kādi pasākumi tiek veikti, lai nodrošinātu datu drošību?** | Informācijas apmaiņa notis caur šifrētu sakaru kanālu. |  |
| **VI. Citi jautājumi** | | |
| 1. **Kā tiks kontrolēta un uzskaitīta datu izpaušana/nodošana iekšējiem (pašvaldības) datu saņēmējiem (darbiniekiem) un trešajām personām?** | Lietotāju veikto darbību uzskaite sistēmas log failos. |  |
| 1. **Vai paredzēta datu nodošana ārpus ES/EEZ? Pozitīvas atbildes gadījumā, norādiet valsti.** | Nē. |  |
| 1. **Kāds būs papildus tiesiskais pamats datu nodošanai ārpus ES/EEZ jeb kā tiks nodrošināts pietiekams aizsardzības līmenis?** | Dati netiks nodoti ārpus ES/EEZ. |  |
| 1. **Vai ir identificējami vēl kādi citi riski, kas netika iekļauti iepriekšējās atbildēs?** | Nē. |  |

|  |  |
| --- | --- |
| **Novērtējuma veicējs:** | Rīgas domes Izglītības, kultūras un sporta departaments |
| **Novērtējuma veikšanas datums:** | 27.01.2022. |
| **Pašvaldības struktūrvienība/iestāde:** |  |
| **Ziņas par trūkumu novēršanu un termiņš** |  |
| **Iepazīstinātas ar novērtējuma rezultātu sekojošas personas:** |  |
| **Novērtējuma veicēja paraksts:** |  |

1. RD INSTITŪCIJA – IR TURĒTĀJS vai PROJEKTA INICIATORS. [↑](#footnote-ref-2)
2. Apstrāde ir jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana [↑](#footnote-ref-3)
3. Persona, kura ir atbildīga par informācijas resursiem, kas pārzin attiecīgā Projekta (procesa) izpildi, ir atbildīgs par Projektā (procesā) iegūto rezultātu un Projekta (procesa) pilnveidošanu. [↑](#footnote-ref-4)
4. Persona, kura ir atbildīga par IKT resursiem. Informācijas un komunikācijas tehnoloģiju resursi ir informācijas sistēmas tehnisku un tehnoloģisku resursu kopums, tajā skaitā informācijas sistēmas programmatūra (sistēmprogramma, lietojumprogramma, palīgprogramma, sistēmdatnes), elektroniskie sakaru tīkli, to komutācijas un aizsardzības iekārtas, kā arī datori, serveri, datu glabāšanas iekārtas, datu nesēji, biroja un mobilās ierīces, un citi tehniskie resursi, kas nodrošina informācijas sistēmas pieejamību, konfidencialitāti un integritāti. [↑](#footnote-ref-5)
5. Saņēmējs ir fiziska vai juridiska persona, publiska iestāde, aģentūra vai cita struktūra, kurai izpauž personas datus – neatkarīgi no tā, vai tā ir trešā persona vai nav. Tomēr publiskas iestādes, kas var saņemt personas datus saistībā ar konkrētu izmeklēšanu saskaņā ar Savienības vai dalībvalsts tiesību aktiem, netiek uzskatītas par saņēmējiem. [↑](#footnote-ref-6)
6. “trešā persona” ir fiziska vai juridiska persona, publiska iestāde, aģentūra vai struktūra, kura nav datu subjekts, pārzinis, apstrādātājs un personas, kuras pārziņa vai apstrādātāja tiešā pakļautībā ir pilnvarotas apstrādāt personas datus. [↑](#footnote-ref-7)
7. informācija, kura neattiecas uz identificētu vai identificējamu fizisku personu, vai personas datiem, ko sniedz anonīmi tādā veidā, ka datu subjekts nav vai vairs nav identificējams. [↑](#footnote-ref-8)
8. Informācija, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju apstrāde [↑](#footnote-ref-9)
9. Personas dati jāglabā veidā, kas pieļauj datu subjektu identifikāciju, ne ilgāk kā nepieciešams nolūkiem, kādos attiecīgos personas datus apstrādā; personas datus var glabāt ilgāk, ciktāl personas datus apstrādās tikai arhivēšanas nolūkos sabiedrības interesēs, zinātniskās vai vēstures pētniecības nolūkos, vai statistikas nolūkos. [↑](#footnote-ref-10)
10. Saskaņā ar Vispārīgās datu aizsardzības regulas 13.panta 2.punkta a) apakšpunktu un 14.panta 2.punkta a) apakšpunktu datu subjektam ir sniedzama informācija par laikposmu, cik ilgi tiks glabāti dati, vai ja tas nav iespējams, kritēriji, ko izmanto minētā laikposma noteikšanai. [↑](#footnote-ref-11)
11. Identificēta vai identificējama fiziska persona. [↑](#footnote-ref-12)
12. datu subjekta “piekrišana” ir jebkura brīvi sniegta, konkrēta, apzināta un viennozīmīga norāde uz datu subjekta vēlmēm, ar kuru viņš paziņojuma vai skaidri apstiprinošas darbības veidā sniedz piekrišanu savu personas datu apstrādei. [↑](#footnote-ref-13)
13. Skatīt 29. panta darba grupas 2014. gada 9. aprīļa atzinumu 06/2014 par personas datu apstrādātāja likumīgo interešu jēdzienu saskaņā ar Direktīvas 95/46/EK 7. pantu 3.1. punktu (pieejams: https://ec.europa.eu/justice/article-29/documentation/opinion-recommendation/files/2014/wp217\_lv.pdf) [↑](#footnote-ref-14)
14. 29.panta Datu aizsardzības darba grupas izdotās “Pamatnostādnes par tiesībām uz datu pārnesamību”. https://ec.europa.eu/newsroom/article29/item-detail.cfm?item\_id=611233 [↑](#footnote-ref-15)
15. profilēšana” ir jebkura veida automatizēta personas datu apstrāde, kas izpaužas kā personas datu izmantošana nolūkā izvērtēt konkrētus ar fizisku personu saistītus personiskus aspektus, jo īpaši analizēt vai prognozēt aspektus saistībā ar minētās fiziskās personas sniegumu darbā, ekonomisko situāciju, veselību, personīgām vēlmēm, interesēm, uzticamību, uzvedību, atrašanās vietu vai pārvietošanos [↑](#footnote-ref-16)
16. “apstrādātājs” ir fiziska vai juridiska persona, publiska iestāde, aģentūra vai cita struktūra, kura pārziņa vārdā apstrādā personas datus. [↑](#footnote-ref-17)